ANC Freedom Charter - Stormfront
Re: ANC Freedom Charter
Lees bietjie hierdie freedom charter waarna hulle so gereeld verwys... dit se baie as mens tussen die lyne lees, en vir die witmens, is dit nie so rooskleurig soos dit voorkom nie.
06-23-2005, 08:54 AM #3
Die Kommunisme en Afrikaner-nasionalisme:Twee onversoenbares
Die internasionale kommunisme in sy verskillende gestaltes is een van die mees mensvyandige ideologieë, bewegings en staatsvorms van die 20e eeu. As `n rewolusionêre beweging, aanvanklik gefinansier deur linkse Amerikaanse grootkapitaal, het die kommunisme in 1917 die eerste maal werklik die aandag getrek. Na die oorlog van 1939 - 1945 het die kommunistiese ideologie en staatsvorm van sentraal Duitsland af feitlik die hele landmassa daarvandaan ooswaarts beheer met Rooi-Sjina en groot dele van die Ooste onder sy bekoring. Byna een-derde van die hele wêreldbevolking moes buk onder die tirannieke ideologie en in die res van die wêreld het dit oral onrus geskep.
Diê ideologie en die politieke sisteem van die internasionale sosialisme het geen duursaamheid gehad nie. Die Sowjet-Unie was moontlik die empire in die mensgeskiedenis wat op die meeste bloed en terreur gebou was en tog baie gou weer ondergegaan het. Tog het die kommunisme as ideologie, as rewolusionêre sameswering, as onderdrukkende sisteem nie saam met die Sowjet-Unie verdwyn nie.
2.Oor die aard van die kommunisme.
In alle kommunistiese regimes word `n burokrasie geskep wat alle moontlike aspekte van die samelewing moet beheer en reguleer. Hierdie burokrasie bied poste en inkomste aan talle lede van die Party, ongeag die vraag of hulle vir die werk bekwaam is of nie. `n Interessante voorbeeld van hierdie tendens is die Suid-Afrikaanse Weermag waar daar vandag glo so iets soos een generaal vir elke dertig soldate is.
Die derde gedaante van die kommunisme is dan in sy filosofiese gedaante as `n ideologie, 'n menslike idee wat absoluut waar is en nie weerspreek mag word nie. Karl Marx het daarmee begin deur dit te stel dat die kommunisme onweerstaanbaar in die geskiedenis van elke volk is omdat dit 'n wetmatige ontknoping van elke volk se maatskaplike ontwikkeling is. Die aanvaarding van die klassestryd en die versekerde oorwinning van die arbeidersklas is in die propaganda al so verfyn dat dit `n byna onweerstaanbare aantrekkingskrag het. Die belofte dat die kommunisme alles wat die Witman in Afrika opgebou het aan die Swartman sal laat toekom, het die kommunisme geweldig populêr in Afrika gemaak.
Die toesegging van die bodemrykdomme van Afrika aan die groot geldmagnate van die Noord-Atlantiese industriestate en die entrepreneurs van die Ooste, het vir die kommunisme in Afrika baie bondgenote gewerf. Die resultate van daardie alliansie kan bestudeer word in die vroeëre Belgiese Kongo, in lande soos Ghana, Nigerië, Zambië en ook Zimbabwe. Dit is ook in hierdie verband dat in een van die mees gesaghebbende Franse ontledings van die kommunisme nl. S Courteois en andere, se boek, Le Livre noir du Communisme: crimes, terreur, repression, Parys 1997, gesê word dat kommunistiese regimes in beginsel kriminele ondernemings is wat regeer word sonder inagneming van die reg, met gewelddadigheid en veral sonder enige waardering vir die lewe van mense. Diê stellings word in daardie werk nogal oortuigend aangetoon.
Die stryd van die kommunisme teen die Afrikaner en sy poging om homself in sy vaderland te handhaaf, het in 1950 begin toe die destydse regering die Wet op die Onderdrukking van die Kommunisme aanvaar het. Maar dit het van die begin af duidelik geword dat die ideaal van Afrikanernasionalisme om die Swart volke van Suidelike Afrika in hulle tuislande so te ontwikkel dat hulle daar sal konsentreer en die Afrikanervaderland sal ontruim, nie vir die Geldmagnate in die Engelse en die Afrikaanse wêreld aanvaarbaar was nie. So gebeur dit dat al die bolwerke wat die Afrikanervolk in die tiener-, twintiger- en dertigerjare opgebou het om die Afrikaner te beskerm, stelselmatig geinfiltreer is, en op bedekte manier oorgeneem is deur kommuniste en kommunistemeelopers. Daardie instansies het toe geleidelik Afrikanerhaters geword net soos die Engels-Joods-Amerikaanse geldmagnate en hulle skeppinge. As in ons dae byvoorbeeld naspers-publikasies nagelees word oor die behoudende Afrikaner dan praat hulle presies dieselfde taal as die Arguskoerante in die dertiger-veertigerjare of die Rand Daily Mail en The Star van Johannesburg in die dae toe Jan Smuts en die Engelse Mynbase die land regeer het. `n Voorbeeld: Op 27 Augustus 1971 het Jaap Marais in Die Afrikaner geskrywe:
"By die sigbare verraad teen die Blankes in die gebiede (=die res van Afrika
vanaf 1950), is daar volgehou dat die Blankes se regte beskerm sou word. En
toe die tyd aangebreek het, het die Blankes dikwels agtergekom dat hulle
voëlvry verklaar is."
"Mbeki het daar (=Stellenbosch waar hy `n ere-doktorsgraad gekry het) vir die soveelste keer gesê Afrikaners is deel van Suid-Afrika en dat hulle moet meewerk aan die heil van die land, as deel van die hoofstroom ... Die arme Mbeki wonder seker ook al wanneer die ... Afrikaners eendag gaan verstaan dat hy inderdaad geen wrok teen hulle het nie..."
Daar het hy gesê (aangehaal by BM Schoeman, Jaap Marais: Stryd is Lewe, bl. 22):
"Suid-Afrika moet kies: vooruit as `n moderne, verenigde nasie in tred met die res van die mensdom, of terug, in die laer ten einde homself, so goed hy kan, te verdedig teen die veranderde lewens- en denkwyses van die buitewêreld in `n poging om die aparte tradisies van sy stamme en nasies onveranderd te hou. ... Cecil John Rhodes was reg om die Boerevolk te probeer vernietig. Rhodes het net te gou en op die verkeerde manier te werk gegaan. ... Rhodes het sy antwoord op Suid-Afrika deur mag afgedwing en daarom misluk."
Die Afrikaner het in 1970 op Oppenheimer se raad geen ag geslaan nie. Hulle was reg, want die internasionale kommunisme het in die tagtigerjare op 'n skouspelagtige wyse in duie gestort. En nou kom Beeld se joernalis met `n argument dat die Afrikaner `n agterhaalde ideologie wat net ellende, moeite en verdriet oor die mensdom gebring het, moet navolg. Die Afrikaner sou dan dom en agterlik wees as hy nie sy lojaliteit aan hierdie ideologie betuig wat wêreldwyd al meer as `n 10-miljoen mense doodgemaak het en nog steeds nêrens ooit `n paradys gevestig het nie.
Ons kan maar gerus onthou: soos die Engelse empire in opdrag van die Engelse Geldmagnate in 1899 - 1902 `n barbaarse oorlog teen die Afrikanervolk ontketen het om so die goud van die Witwatersrand in die hande te kry, so het die Noord-Atlantiese Industriestate en hulle Geldmag die kommunisme gebruik om die Afrikaner van sy vaderland te beroof sodat hulle die minerale rykdomme van Suid-Afrika tot hulle voordeel kan plunder. As hulle die lemoen uitgesuig het, sal hulle die skille weggooi. As dit gesê word, dan staan dit in die konteks van die SAKP se beplanning om met 'n dubbeldoor-rewolusie die Afrikaner finaal te oorrompel en om dan hier 'n volledig sosialistiese land te bou.
'`.... The destruction of the imperialist system of colonialism and racism in our country and the establishment of a predominantly black ... and essentially workers' and peasants government."
"We, the SACP, by fighting with our comrades in the ANC to uproot national
oppression, are not therefore avoiding or postponing the struggle for socialism.
... We stand for an uninterrupted revolution, from national liberation to
socialism, which will only be achieved through a politically conscious and
organised working class, led by our vanguard party, the SACP."
Wanneer daar nou gekyk word hoe die kommuniste al van 1994 af gevorder het met hulle program om die Afrikaner terug te druk, dan kan die Freedom Charter as 'n soort barometer gebruik word. Dan blyk dit dat heelwat van die doelwitte wat in die Charter gestel is, reeds in wette, regulasies en reëls vervat is. Daar is egter nog `n asemskepkans in diê sin dat die kommuniste se vermoë om hulle wette toe te pas, redelik laag is. Dan moet die burokrate en wetstoepassers ook nog onderskei tussen die wette wat allêên op die Afrikaner van toepassing is en die wat nie geld vir die demokratiese meerderheid nie. Die gevolg is dat dit tog onduidelik is hoe die kommunisme vorder.
Die begrip the people is `n kommunistiese begrip wat verwys na die werkersklas of ten minste na die Kommunistiese Party wat as die voorhoede van die werkersklas aangedui word. Teenoor hierdie begrip staan alle imperialiste, rassiste, kapitaliste en al die ander teenstanders van die kommunisme.
Hierdie artikel moet saamgelees word dat in die Inleiding van die Charter gesê word: "...that only a democratic state ('n land waar die kommuniste na `n verkiesingsoorwinning regeer), based on the will of all the people, can secure to all their birthright without distinction of colour, race, sex or belief."
Met ander woorde: "the will of the people"; word alleen gevind in die SAKP of die ANC wat die voorhoede van die vryheidsbeweging is. Daarom kan alleen die koalisie van SAKP en ANC wettig aanspraak op die regeringsgesag maak. Daarom, so lyk dit, sê Mandela in sy geskrif, How to be a good Communist:
Dit kan gebeur omdat alleen onder `n SAKP-bewind kan daar, in die wetenskaplike sin van die woord, ware demokrasie en gelyke regte vir die people wees!
Hierdie klousule en al diê waarborge kom ook voor in die grondwet van die SowjetUnie. Daar het dit geblyk dat daardie regte volledig afhanklik is van die wil en die opvatting van die regerende kommunistiese diktator. Van daardie stellings kan dus bloot as propaganda-versiering beskou word.
Hierdie uitgangspunt: "The national wealth of our country ... shall be restored to the
people"= die SAKP, dui op `n historiese aanspraak wat nie bewys kan word nie. Maar hier word gesê dat naas die minerale regte, die banke en industrieë sal ook die handel en die vervaardigingsprosesse aan die people (= die SAKP) oorgedra moet word. Daarby moet ingedagte gehou word dat al die water al "genasionaliseer" is en dat alle grond, as produksiemiddele, beskou word as die eiendom van die people.
Die belangrike doelwit hier is: "... and all the land (shall be) redivided amongst those who work it, to banish famine and land hunger." Daarby kom die stelling: "All shall
have the right to occupy land wherever they choose..."
Ten eerste is dit een van die mees tipiese aksies van die kommunisme om dit waarop hulle geen reg het nie aan ander uit te deel asof dit `n regmatige optrede is. Opvallend is dat die reg om grond in besit te neem of te beset alleen grond in hande van die Witman geld. Daar is geen plakkers op die leë ruimtes rondom die staatsgeboue of die amptelike wonings van hoë SAKP-lede of van geldmagnate in die groot stede nie. Maar die plaasboere se grond word gewelddadig gevat sogenaamd om hongersnood te bekamp. Die harde werklikheid is dat dit in Afrika die beste manier is om hongersnood te bevorder. Maar nou is dit deel van die strategie van die kommuniste om hongersnood te skep en diê nood te gebruik om die mag van die kommunistiese elite te vestig.
As die geskiedenis van die kommunisme en die optrede van die groot leier, Josef Stalin, oor die hervorming van die landbou in Sowjet-Rusland nagegaan word, dan lyk dit of daar nog `n paar verrassings vir die people wag. Want Stalin as een van die uitnemendste apostels van die wetenskaplike sosialisme en die toepassing van sy beginsels, het so `n 6 miljoen kleinboere in Sowjet-Rusland laat doodmaak om die landbou te "hervorm". Die people sal nog agterkom dat die kommunisme nie `n mensvriendelike ideologie is nie.
· "Imprisonment shall ... aim at re-education not vengeance. Dit beteken dat geen doodstraf meer ingestel sal word nie en dat straf in die begrip strafreg ook betreklik afgewater word.
· "The courts shall be representative of all the people (= die SAKP)". Hier word dit duidelik dat in `n kommunistiese demokrasie sal rewolusionêre reg beoefen word. Die howe moet ook rewolusionêre liggame wees vir politieke doeleindes, naamlik om die saak van die SAKP-ANC steeds te bevorder.
∎ Ten derde word dit gestel: "The police force and army shall be open to all on an equal basis, they shall be helpers and protectors of the people." Die kerngedagtes is dat the people (= die SAKP = die Swartes) altyd deur die polisie gehelp en beskerm sal word. Vandaar dat `n Witman wat homself verdedig teen `n aanvaller en die aanvaller seermaak, altyd aangekla word van aanranding/moord terwyl die aanvaller skotvry kom. Omdat die Swartes, ook wanneer hulle misdade pleeg, kan staatmaak op die hulp en beskerming van die polisie, lyk die misdaadsyfers soos hulle lyk.
Hierin word apartheid aangedui as `n misdaad teen die mensdom. Daar word apartheid dan omskrywe as: "policies and practices of racial separation and discrimination as practised in South Africa." Dit is terloops nogal opmerklik dat opheffingswerk, ontwikkelingshulp en bystand wat Suid-Afrika aan die Swart tuislande en die mense daar gegee het, nou aangedui word as `n "misdaad teen die mensdom."
`n Tweede groot misdaad is: "... all acts which are deliberately and consciously intended to obstruct and make impossible the realisation of the provisions of the Freedom Charter". Dit kom daarop neer dat die Afrikaner geen beswaar mag maak teen die besetting van sy vaderland deur Swart magte nie, dat hy hom nie daar teen mag verset nie. Hierdie stelling maak dit oorvloedig duidelik dat die SAKP hier in 'n hoë mate soos `n besettingsowerheid regeer en daarom dit as volkome regmatig beskou om hierdie land en sy mense te plunder vir hulle gewin. Vandaar dat die volgende misdaad ook hier aangedui word:
"... the state must also safeguard and guarantee the rights of minority groups whether of European, Coloured, lndian, Chinese or any other descent. The state must protect the rights of all citizens equally and vigorously oppose and suppress all senseless acts of revenge which have their roots in the past ..."
Terselfdertyd het die staat toegelaat dat duisende immigrante van die res van Afrika die land binnestroom. Die ongeveer 8 tot 20 miljoen onwettige immigrante (niemand weet hoeveel daar is nie omdat baie met Suid-Afrikaanse identiteitsdokumente rondloop) verdring nie alleen die plaaslike werkers nie. Hulle is skynbaar verantwoordelik vir die misdaadkultuur in Suid-Afrika omdat die dwelmhandel, prostitusie, die handel in mense en die hoogs-georganiseerde misdaad in die hande van Nigeriërs, Ghanese en dergelike is. Dit is opvallend dat die SAPD nie die vermoë toon om hierdie misdaad vas te vat nie. Daarby is dit natuurlik so dat hierdie immigrante ingespan word om die verkiesings in Suid-Afrika te beinvloed. FW die Griek het self aangedui dat in 1994 `n miljoen of meer onwettige stemme getel is!
'n Interessante faset van die handel- en nywerheidsituasie op die oomblik is die verpligte Swart bemagtiging, die verpligte bevoordeling van Swart maatskappye en ander dwangmaatreëls om Swart mense te bevoordeel ten koste van Witmense. Die bedoeling met hierdie maatreëls is glo dat teen 2014 80% van die handel en nywerheid in die hande van die Swartes moet wees.
Dit word gesê dat die voorsiening van behuising aan al die Swartes wat van 1994 af in Suid-Afrika en veral in die industriegebied van die Witwatersrand ingetrek het, enorme probleme geskep het omdat die nuwe maghebbers nie in staat was om die nodige rioolwerke in stand te hou en uit te brei op so `n manier dat diê kan bly funksioneer nie. Wat weer aandui dat dit maklik is om beslag te lê op alles wat die Witman gebou en geskep het, maar dat die instandhouding daarvan enorme probleme skep.
Die opvallende is dat ondanks `n see van bloed en trane, van konsentrasiekampe en uitwissingsaksies het die Sowjet-Unie nooit eers naby die ideale gekom wat hy so dapper geformuleer het nie. Die Franse ondersoek, Le Livre noir du Communisme (Die Swart Boek van die Kommunisme) dui daarop dat die kommunisme wêreldwyd vanaf 1917 meer as `n 100-miljoen mense doodgemaak het om die kommunisme te probeer vestig. Nêrens het hulle meer bereik as om onderdrukkende regimes te bou waar die kommunistiese elite in fantastiese weelde gelewe het en die armes al verder in armoede versink het.
As dan nog die soldate en burgerlikes wat geval het in die kommunistiese oorloë bygetel word, dan is dit duidelik dat die kommunisme 'n grillerige ideologie is en dat die kommunisme meer stryd, haat, moord, bloedvergieting en misdaad geskep het as vrede en vriendskap, waaroor so hoog opgegee word.
Wanneer die Freedom Charter so bekyk word, is dit duidelik dat die SAKP hier `n fynbeplande program opgestel het om die Afrikaner van sy regmatige geestelike, fisiese en materiële besittings te vervreem. Wanneer die propaganda weggestroop word, is die Freedom Charter `n aggressiewe traktaat, byna soos `n oorlogsverklaring. As daar mooi gelees word, dan staan daar:
6 - 10 Hier volg dan die reëlings waarmee die SAKP die werkersparadys op aarde gaan bou. Daardie paradys sal alleen `n werklikheid word vir die SAKP-elite, maar beslis nie vir die proletariaat of die werkersklas nie. Daarvoor moet die prentjie in die Kongo, in Angola, in Ghana of Nigerië maar bekyk word.
As dit so bekou word, is daar nie `n ander moontlikheid oor as om ons van hierdie samelewing te distansieer nie - byna soos die Christene in die Romeinse Ryk hulle aan die heidense Ryk onttrek het. Hierdie distansiëring moet nie 'n volslae onttrekking word nie, want ons doelwit is om weer te herower, weer terug te wen. Omdat dit egter nie so maklik sal wees nie, sal ons eers 'n sekere afstand tussen onsself en die nuwe nasie van die kommuniste moet stel. Ons uitgangspunte lê mos in die Christelike geloof, ons gedragskode word bepaal deur die eise van die Woord van God en ons waardes kom uit die eeue-oue Westerse beskawing waarvan ons deel mag wees. Net soos die Afrikaner na 1907 nie deel kon word van Generaal Louis Botha se ideaal van 'n nuwe nasie nie, net so wil ons nou ook liewer op die Afrikanerpad voortgaan, sonder om enigiemand anders te pla.
Dit gaan dus om distansiëring en selfversorging. Miskien meer as ooit vantevore sal ons selfversorgend moet word op soveel terreine as moontlik. Dit sal moontlik 'n duur proses wees, maar wat is te veel as ons moet opoffer vir die voortbestaan van ons volk?
As dit alles gesê is, word dit duidelik dat ons nie mêêr kan doen as om die werklikhede en die gevare van die huidige situasie aan ons volk voor te hou nie. En dan moet elkeen maar nadink, oorweeg en kies. Daarom is dit miskien goed om met `n duidelike woord van Jaap Marais af te sluit. In sy skrywe oor Voorkeur en Diskriminasie van 1973, sê hy:
"Die keuse waarvoor ons vandag staan, is maar net dieselfde waarvoor 'n vorige geslag in 1948 gestaan het. `n Volk kies nooit finaal nie. Elke geslag, of hy dit wil hê of wil weet, word opgesaal met die verantwoordelikheid wat deur die geskiedenis hom opgelê word om opnuut te kyk na sy herkoms, sy geskiedenis, na sy beginsels, sy ideale ... en dan te kies! `n Volk word opnuut deur elke geslag met nuwe lewenskrag vervul.
"Die man wat beginsels kies, sal vastheid hê ondanks alle woelinge in die
wêreld. Die man wat ideale kies, sal rigting hê waarin hy beweeg, ondanks al die verwarring wat om hom bestaan."
06-23-2005, 09:01 AM #4
Dit is vir my opvallend dat hulle alles wat iemand aan die Afrikaner herhinner, vernietig word.
Die laaste 6% van die Afrikaanse skole word nou dubbel medium. Die dorpsname word verander, die geskiedenisboeke herskryf...
Absoluut ENIGIETS wat met ons of ons geskiedenis te doen het, word vervang en vernietig.
06-23-2005, 11:11 AM #5
Hulle wil die geskiedenis vernietig, en deurdat hulle dit doen vernietig hulle die afrikaner se identiteit en skep hulle hulle eie weergawe van die verlede.
06-24-2005, 04:42 AM #6
Manifes vir voorspoed
As jy die regering se prestasies die afgelope 11 jaar wil beoordeel, gebruik die Vryheidsmanifes as maatstaf.
En as jy wil weet wat die regering se toekomsplanne is, kyk weer na dié manifes.
Dít is wat twee ekonome van Deutsche Bank gedoen het. Hulle het 'n telkaart saamgestel van hoe die regering gevorder het met die doelwitte van die Vryheidsmanifes en het die manifes ook gebruik om te voorspel wat die regering se toekomsplanne inhou.
Deutsche Bank is bekend as een van die skugterste en konserwatiefste van die wêreld se tien top-banke.
Tog maak sy Suid-Afrikaanse ekonomiese ontleders, mnr. Michael Biggs en me. Tandiwe Njobe in hul ontleding van die Vryheidsmanifes 'n uiters positiewe bevinding oor die land se vooruitsigte en beveel hulle Suid-Afrika as 'n uitstekende beleggingsbestemming by die bank se kliënte regoor die wêreld aan.
Biggs en Njobe sê die ANC beskou die Vryheidsmanifes steeds as sy fundamentele beleidsdokument en mnr. Trevor Manuel, minister van finansies, verwys sedert sy eerste begro tingsrede in 1998 deurlopend daarna.
Die manifes is in wese 'n kontrak tussen die mense van Suid-Afrika en 'n alliansie van politieke partye om burgerlike vryhede, deelname aan die ekonomie en maatskaplike ontwikkeling vir alle Suid-Afrikaners te verseker .
Die dokument bevat vyf politieke en vyf maatskaplik-ekonomiese verklarings (sien bl. 17) .
Die politieke verklarings is in 'n groot mate bereik met wetgewing sedert 1994. Dis die ekonomiese stellings waarvoor daar ná 1994 die hardste gewerk word.
In Biggs en Njobe se telkaart ontleed hulle aan die hand van die maatskaplik-ekonomiese stellings watter van die manifes se doelwitte al behaal is. Dit wat die ANC-regering nog moet behaal, sal waarskynlik die dryfvere van toekomstige regeringsbeleid wees.Die mense sal deel in die land se welvaart:
Die handveste vir die mynbedryf en vir finansiële dienste soos die land se banke is regstreekse uitvloeisels van dié eerste ekonomiese stelling in die manifes.
Die bevordering vandeesweek van me. Phumzile Mlambo-Ngcuka tot adjunkpresident is waarskynlik in 'n groot mate te danke aan die sukses van die mynbou-handves - 'n proses wat sy as minister van minerale en energie begin en enduit gevoer het.
Die onderafdeling van die stelling - "die minerale rykdom onder die grond, die banke en die monopolie-bedrywe sal oorgedra word aan die eienaarskap van die mense as geheel" - kom duidelik neer op nasionalisering.
Dié kernsektore van die ekonomie is nooit genasionaliseer nie, maar om die skrywers van die manifes daarvoor te penaliseer, sal beteken dat die doelstellings van die manifes verwar word met metodes om daardie doelstellings te bereik.
"Die manifes omsluit die aspirasies van Suid-Afrika se mense en skryf nie formules voor om dit te bereik nie," het mnr. Olivier Tambo, voormalige president van die ANC, in 1987 gesê.
"Dis nie verbasend dat die beste metode om dit te bereik, 'n verskuiwing was na 'n meer sosialistiese gemeenskap nie. Die geslote aard van die wêreldekonomie en die sterk ekonomiese groeikoers in die destydse Sowjet-unie (waar nasionalisering die maatstaf vir nywerhede was), was waarskynlik daarvoor verantwoordelik," sê Biggs en Njobe.
Internasionale kapitaalvloei het in die 1950's 'n laagtepunt bereik weens die wêreldwye wegbeweeg van die goudstandaard. Die manifes is geskryf op 'n tydstip toe kapitaalvloei in die wêreldekonomie die laagste was in 135 jaar. Terselfdertyd het arbeidsproduktiwiteit in die Sowjet-unie van 1950 tot 1959 met sowat 6% per jaar gegroei.
"Die situasie het dramaties verander toe die ANC in 1994 aan bewind kom. Pleks van nasionalisering is daar met swart ekonomiese bemagtiging begin. Die toepassing daarvan word toenemend aanvaar as 'n alternatiewe voertuig vir die herverdeling van rykdom.
"Die handveste (om dit te bereik) verteenwoordig standpunte waaroor eenstemmigheid in elke bedryf bereik is. In mynbou is byvoorbeeld 'n teiken van 26%-eienaarskap gestel wat aan voormalige benadeeldes oorgedra moet word. In die banke is dit 25% teen 2010."
Soortgelyke handveste is aanvaar in die toerisme-, seevervoer- en petroleumbedrywe. Die inligtingstegnolo giesektor en die boubedryf is in gevorderde stadiums van onderhandeling daaroor.
In die landbou is bepaal dat 30% van die landbougrond in wit hande teen 2014 na swart eienaars oorgedra moet wees.
Die grond sal verdeel word onder diegene wat dit bewerk:
Teen Februarie is daar reeds 3 miljoen ha grond in grondhervormingsprogramme aan voorheen benadeeldes gelewer. Die regering het hom daartoe verbind om alle grondeise teen 2007/8 af te handel.
Daar is egter 'n dreigende moontlikheid dat ontevredenheid kan ontstaan onder diegene wat meen dat daar nog nie voldoende restitusie in grondhervorming is nie.
Daar sal werksekerheid wees:
Werkerregte word doeltreffend beskerm in die arbeidswetgewing wat sedert 1994 ingestel is, maar die hoë werkloosheidskoers van 26,2% is waarskynlik die regering se belang rikste uitdaging.
Die probleem is om 'n arbeidsregtelike bestel te skep wat versoenbaar is met die ideale van vakbonde en die sakesektor. Dit is juis 'n sleutelkwessie op die ANC se hoofraadsvergadering volgende week in Pretoria.
"Die beskerming van werkers is van uiterste belang vir die ANC en die regering sal waarskynlik 'n pragmatiese benadering volg," sê Biggs en Njobe.
Die deure van onderrig en kultuur sal ontsluit word:
Onderwysers is beter opgelei, voedingsprogramme is ingestel vir leerlinge in arm gemeenskappe, skoolbywoningsyfers is vergelykbaar met ontwikkelde lande en daar is aansienlik meer meisies wat hoërskole bywoon.
Maar daar is nog enorme uitdagings in die onderwysstelsel. Private skole lewer gehalteonderwys en is meer toeganklik, maar die gaping in onderwysvoorsiening tussen ryk en arm kinders is nog groot.
Suid-Afrika is steeds 'n land met swak onderwysprestasies. Net 21% van die bevolking ouer as 21 het in 2003 matriek geslaag en net 8,5% het 'n kwalifikasie hoër as matriek behaal.
Daar sal huise, veiligheid en gemak wees:
Van 1994 tot Maart 2004 is 1 315 002 huise kragtens die staat se openbare behuisingsprogram gebou en gelewer aan nuwe eienaars.
Maar sowat 17% van die bevolking woon nog in plakkerskampe. Die nuwe doelwit is om die jaarlikse getal nuwe huise te verhoog van 130 000 tot 350 000 om die agterstand in huisvesting teen 2014 uit te wis.
Die vraag na huise in stedelike gebiede is groter as die vraag na landbougrond. Tussen 60% en 65% van die bevolking woon deesdae in stedelike gebiede, maar in 2014 sal dit meer as 70% wees.
Oor ander vooruitsigte sê Biggs en Njobe beleggers in Suid-Afrika kan daarop staatmaak dat toekomstige regeringsbeleid toegespits gaan wees op die probleme wat in die telkaart uitgewys word, want die Vryheidsmanifes sal steeds die ANC se rigtinggewende beleidsdokument bly.
Armoede en die ongelyke inkomsteverspreiding in die land sal die fokuspunt wees.
Die eerste dekade van demokrasie is gebruik om die grondslag te lê vir ekonomiese groei, maar die afgelope jaar was daar 'n duidelike klemverskuiwing om die grondslag te benut vir vinniger ekonomiese groei.
Hulle is besig met hul opdrag om ou Alfred Milner se missie uit te voer :" To wipe out the last traces of Afrikanerdom".
En Milner weer het dit namens die Jood gedoen. Die rasegte het geen plek in die Jode se NWO nie!!!!!
So pleknaamvernadering ens is maar net deel van die ou ou stryd.
Die geskiedenis is 'n volk se geheue. Daarsonder weet hy nie wie hy is of waarheen jy gaan nie. Die geskiedenis het die heldedom opgelewer. Daarsonder kan daar nie sprake van nasionalisme wees nie. Dan is hy maklik om oor te heers en te vernietig deur verbastering.
DIE FREEDOM CHARTER
ANC-bloudruk vir die tweede fase van die revolusie
Op 6 Januarie 2005 het Blade Nzimande, die Algemene Sekretaris van die SuidAfrikaanse Kommunistiese Party (die SAKP), en ook lid van die ANC, in `n huldiging van Joe Slovo, eertydse Afrikanerhater en Kommunis, dit gestel dat 2005 die jaar moet wees waarin die doelstellings van die Freedom Charter daadwerklik uitgevoer moet word. Dit sal, aldus Nzimande, vereis dat die "struggle" verhewig moet word. Twee dae later, op 8 Januarie 2005, het die ANC presies dieselfde aankondiging gemaak. Die ANC, as onlosmaaklike bondgenoot van die SAKP, voer aan dat die Swartes van Suid-Afrika nog nie vry is nie en dat net die Freedom Charter ware vryheid sal teweegbring.
Waarom die Freedom Charter?
Die vraag is: Waarom nou die Freedom Charter? Ons het dan, so sê die ANC, een van die "gevorderdste grondwette" in die wêreld. En `n "verskanste" handves van menseregte! Waarom het ons enigiets anders nodig?
Die antwoord is: Die ANC/SAKP werk volgens `n bepaalde strategie. Dit is om enersyds `n grondwet te hê waarmee die "openbare mening" en die buiteland getroos word tot kalmte. Maar andersyds is daar die verwagtinge van die besitlose massas. Hulle aspirasies is vervat in die Freedom Charter. Die grondwet verseker die beskerming van die burgers se regte (in gelyke mate); die Freedom Charter verseker die doelstellings van die Sosialisme (in ongelyke mate).
Wat is die Freedom Charter?
Die Freedom Charter is `n handves wat deur die Kommunis, Joe Slovo, opgestel is in opdrag van die Sentrale Komitee van die SAKP en na Moskou en die Afrika Instituut gestuur is vir goedkeuring, alvorens dit aan die ANC voorgelê is. Daarna, op 26 Junie 1955, is dit deur die "Congress of the People" te Kliptown, naby Vereeniging, aanvaar.
Op die oog af lyk sekere van die bepalings daarvan onskuldig. Die Freedom Charter bepleit sosiale, politieke en ekonomiese hervorming; laasgemelde wat 'n ander staatsvorm veronderstel. Die latere hoofregter Rumpff het in die bekende hoogverraadsaak dit gestel dat die staatsvorm wat in die Freedom Charter bepleit word, `n diktatuur van die proletariaat is en is dit derhalwe 'n Kommunistiese staat, bekend in MarxismeLeninisme as `n "volksdemokrasie".
Voormelde staatsvorm is, aldus regter Rumpff, radikaal en fundamenteel anders as wat Suid-Afrika gehad het. Dit beteken revolusionêre verandering, dit wil sê `n omwenteling waarin die ekonomiese en politieke mag deur drastiese ingryp van hande verwissel.
Suid-Afrika sal, volgens die ANC, nou die tweede fase van die revolusie (die sosialis tiese fase) betree. Daarom is die doelstellings van die Freedom Charter nou relevant. Liberaliste het aanvanklik die Freedom Charter as 'n stukkie revolusionêre romantiek beskou; nou blyk dit die handboek van die revolusie te wees. Die Freedom Charter stel 'n metode, eerder as `n ideaal daar. Daar moet onthou word dat Kommunisme 'n metode van konflik in ruimte oor `n volgehoue (uitgestrekte) tydperk daarstel. Om teenstanders te bedrieg oor die aard van die metode, is deel van die metode.
Die beloftes wat in die Freedom Charter gemaak word, het aanvanklik vir Blankes verregaande geklink. Maar nou sien ons dat talle van hierdie beloftes reeds verwesenlik is. Dit beloof onder andere gratis plase, erwe, huise, huisvesting, voedsel, opvoeding, en medikasie. Maar wat dit nie sê nie, is dat wat vir een persoon gratis is, deur `n ander betaal moet word! Dit sal Blankes toenemend aan hulle eie sakke voel.
Daar is geen sprake van verdienste nie. Dit is bloot die sosialistiese utopia wat aan die massas voorgehou word. Weens die onvermydelike kragte van vraag en aanbod, sal hierdie beloftes nie kan realiseer nie. Maar die massas gryp hierdie beloftes aan, en sien bitter min daarvan realiseer. Hulle frustrasie word omskep in woede. En die Blankes is die onskuldige teiken. Die Blankes het die Swartes, aldus die Freedom Charter, geroof van hulle geboortereg en hulle grond en daarom sal woede in die vorm van misdaad op die Blankes losgelaat word as hierdie "regte" nie onmiddellik herstel word nie. Afrika met sy bakhand-kultuur het nog nooit geleer dat `n mens in die sweet van jou aangesig jou brood moet verdien nie. Thabo Mbeki se "speed-up change" is inderdaad `n ongeduldige oproep om die sosialistiese staat nou met mening in Suid-Afrika tot stand te bring.
ANC is uitgedien.
Die ANC se doel (as bevrydingsfront) sal eersdaags uitgedien wees, juis omdat die eerste fase van die revolusie afgehandei sal wees. Wanneer die SAKP oorneem, sal daar, in die SAKP se eie woorde `n "uninterrupted revolution" wees, "from national liberation to socialism".
Die Freedom Charter is die bloudruk om Suid-Afrika in `n kommunistiese staat te verander. Dit sal nou, nadat die "demokratiese fase" van die revolusie ingefaseer is, die handleiding wees vir die sosialistiese revolusie. Die huidige grondwet is nie die papier werd waarop dit geskryf staan nie. Daar kan van menseregte in `n kommunistiese staat nie sprake wees nie. Daar kan van privaatbesit nie sprake wees nie; nog minder van gelyke regte, Dit is alles oëverblindery.
Teenstand 'n misdryf
Ingevolge die ANC se Straf- en Siviele Kode is dit `n misdryf (teen die mensdom) om teenkanting te bied (of selfs net kritiek te lewer!) teen die Freedom Charter. As jy dus kla dat "grondhervorming" toegepas word, is jy `n misdadiger. Die Afrikaner se verset teen die grondroof van die ANC, as uiting van sy nasionalisme, is `n misdryf, aldus die ANC.
Nou gaan die ANC die Freedom Charter deur volgehoue propaganda tot 'n heilige en onaantasbare dokument verhef, wat teenstanders daarvan "enemies of the people" sal maak. Wanneer mense eers vertel is dat die Freedom Charter eintlik maar die beginsels van die grondwet vervat, en bevorderlik is vir "transformasie", sal ook goedgelowige Blankes dit as onredelik, (en sommiges dit selfs as onchristelik) beskou om die Freedom Charter teen te gaan.
Transformasie is die gonswoord in enige kommunistiese revolusie. Almal word aangemoedig om ten gunste van transformasie te wees. Om teen transformasie te wees, is "rassisties". As jy ten gunste van transformasie is, is jy ook ten gunste van menseregte, demokrasie en hervorming.
Wat beteken transformasie? Volgens die woordeboek beteken transformasie `n gedaanteverandering, dit wil sê die samelewing moet van gedaante verander. Transformasie is dus niks anders nie as 'n meer "aanvaarbare" woord vir revolusie. Wat bo is, sal onder wees en wat onder is, sal bo wees.
Wanneer mense dit stel dat hulle ten gunste van transformasie is, verklaar hulle (dikwels onwetend) dat die hele Suid-Afrikaanse samelewing revolusionêr moet verander. Uiteindelik sal daar geen plek meer vir `n Blanke in die samelewing wees nie. Beeld van 30 November 2004 juig oor regstellende aksie wat "werk". Transformasie het nou (as drastieser vorm) die plek van regstellende aksie ingeneem, want laasgemelde het wel een of ander vae einddoel, naamlik die punt waar alles "reggestel" sou wees, terwyl transformasie alles finaal wil omkeer. Transformasie, of te wel revolusie, het net een einddoel en dit is die vernietiging van die Blanke in Suid-Afrika.
Bestel sal in duie stort
Hierdie bestel sal in duie stort. Dit is die resultaat van Kommunisme wêreldwyd. En dit het mnr Jaap Marais voorspel op 30 Junie 2000. Die ineenstorting sal ook met geweld gepaard gaan, soos wat dit die geval in elke ander land was waar Kommunisme tot `n val gekom het. Daar word meer as 7000 misdrywe per dag (!) in Suid-Afrika gepleeg. Sedert 1994 is 250 000 mense in Suid-Afrika vermoor (dit is 68 mense per dag), waarvan 30 000 Blankes (bykans 10 per dag!) en 1 600 boere was.
Soos wat die NNP sedert 1969 die politiek reg vertolk het en gebeure korrek voorspel en daarteen gewaarsku het, waarsku die HNP nou weer: Kommunisme is `n destruktiewe ideologie wat vernietig, verslind en verslaaf. Die gevolge daarvan is verreikend. Kyk net rondom u hoe mede-Afrikaners verarm is deur onder andere regstellende aksie. Die geestelike vernietiging vind deurlopend plaas. Veelrassige sport en vermaak het talle Afrikaner se geestelike weerstand teen integrasie reeds grootliks afgestomp.
Wanneer `n volk sy ideale en selfvertroue verloor het, word hy die voorwerp en speelbal van suggestie en propaganda en is hy geestelik verlam.
Die Afrikanervolk moet sy selfrespek, selfvertroue en volkstrots herwin. Dit kan gedoen word as ons eers geestelik en dan fisies in verset kom teen die kommunistiese onderdrukking. Kommunisme sal ons volk vernietig as dit nie gestuit word nie. Die regstelsel en die Grondwet sal ons nie beskerm nie. Onthou dat geen wet die Kommunis nog ooit gekeer het nie. Rusland het `n grondwet en `n handves van regte gehad, net soos Zimbabwe tans een het. Dit het niks vir die burgers van daardie lande beteken nie.
Die ANC voer `n permanente oorlog teen elkeen wat sy doelstellings teenstaan. Die Blankes leef in Suid-Afrika in `n staat van oorlog. Daarom gee Thabo Mbeki voor dat hy begaan is oor arm Blankes, maar die oorlog teen die Blankes gaan dag na dag voort. Hy sal nie rus voor die laaste spore van die Afrikaner in hierdie land uitgevee is nie.
U is reeds onteien!
Soos David Styles (Understanding the Freedom Charter) aantoon, is daar `n fundamentele verskil tussen dit wat liberaliste verstaan van die Freedom Charter en dit wat die Kommuniste daarmee bedoel. Daar is geen voorbeeld in die geskiedenis waar die Kommunisme `n bydrae tot die oprigting van `n politieke sisteem gemaak het wat gebaseer is op 'n oop samelewing, pluralisme, verdraagsaamheid en respek vir individule vryheid, waaronder private eiendomsreg, nie.
Joe Slovo het gesê dat die staat nie alle grond hoef te onteien om beheer daaroor uit te oefen nie. So maak die verskeie belastings en hoë insetkoste eiendomsreg reeds nutteloos in die hande van die eienaar. Dus, die ANC/SAKP-regime het reeds beheer oor alles in Suid-Afrika geneem - ondanks die feit dat u vandag nog eienaar van u plaas of woning is.
Die tweede fase van die revolusie is `n verdere fase in die oorlog wat teen die Blanke in die algemeen en die Afrikaner in die besonder gevoer word. Barry Goldwater, die Amerikaanse senator het dit soos volg gestel:
"As `n vyandige mag daarop uit is om jou te oorwin, en al sy hulpbronne en kragte vir die doel inspan, verkeer hy in `n staat van oorlog met jou; en jy - tensy jy aan oorgawe dink - verkeer in oorlog met hom. Verder - tensy jy aan verraad dink - sal jou doel, soos syne wees om die oorwinning te behaal. Nie 'vrede' nie, maar oorwinning".
Kom in verset!
Daar is net een mag wat Kommunisme in Suid-Afrika kan keer - dit is Afrikanernasionalisme. Ons moet ons geledere sluit en trou sweer aan mekaar, was mnr Jaap Marais se oproep. Dit vereis `n geestelike eenheid met mense wat eensgesind is oor die verwerping van die bestel. Alexander Solshenitzyn wat Kommunisme in sy ergste vorm in Rusland se strafkampe moes verduur, het gesê dat die geestelike lewe van `n volk belangriker is as die grootte van sy land of sy ekonomiese welvaart. Dit is ons moraal wat sal bepaal of ons hierdie aanslag sal kan weerstaan.
Indien die helder vlam van nasionalisme in u brand, sal die warmte daarvan u medevolksgenote aantrek, en sal die gloed daarvan die Kommunis laat wyk. Want net die waarheid kan by Nasionalisme staande bly en geen ideologie kan die smeltkroes van Nasionalisme verduur nie.
Afrikanernasionaliste sal vanjaar alles in die stryd moet werp om volksgenote bewus te maak van die verreikende implikasies van die Freedom Charter. Daar moet felle weerstand gebied word teen die Freedom Charter, ongeag of die ANC dit as `n misdryf beskou, of nie. Want versuim sal die einde van alle Blanke-eiendomsreg beteken. Indien die bestel in duie stort, moet Afrikaners gereed wees om die mag oor te neem in hierdie land anders sal die wrewel van Afrika-barbarisme op ons losgelaat word. Wanneer ons dus die ANC se Freedom Charter verwerp, moet ons besef dat dit nie net by woorde mag bly nie.
Oral waar weerstand enigsins opgevlam het, is daarin geslaag om Kommunisme tot `n val te bring. Weerstand in die vorm van verset is die betuiging van `n volk se Nasionalisme. Daar is geen groter uitdaging en geen borrelender inspirasie as die wekroep van jou volk nie. Geen taak is te gering en geen mens te onbelangrik in hierdie stryd nie.
07-04-2005, 04:14 AM #9
Ietsie op die siener webwerf...
07-04-2005, 07:25 AM #10
As jy die regering se prestasies die afgelope 11 jaar wil beoordeel, gebruik die Vryheidsmanifes as maatstaf. En as jy wil weet wat die regering se toekomsplanne is, kyk weer na dié manifes. Dít is wat twee ekonome van Deutsche Bank gedoen het. Hulle het 'n telkaart saamgestel van hoe die regering gevorder het met die doelwitte van die Vryheidsmanifes en het die manifes ook gebruik om te voorspel wat die regering se toekomsplanne inhou.
Tog maak sy Suid-Afrikaanse ekonomiese ontleders, mnr. Michael Biggs en me. Tandiwe Njobe in hul ontleding van die Vryheidsmanifes 'n uiters positiewe bevinding oor die land se vooruitsigte en beveel hulle Suid-Afrika as 'n uitstekende beleggingsbestemming by die bank se kliënte regoor die wêreld aan. Biggs en Njobe sê die ANC beskou die Vryheidsmanifes steeds as sy fundamentele beleidsdokument en mnr. Trevor Manuel, minister van finansies, verwys sedert sy eerste begro tingsrede in 1998 deurlopend daarna.
Beels se hoernaliste is of naief of self misleidend. Die "Freedom Charter" is maar 'n stel beloftes om steun te werf en nie meer nie! Die ANC/SAKP het natuurlik ook nie 'n strategie om die beloftes 'n werklikheid te maak. Die bevindings van die "Deutsche Bank" se ontleders word ook nie bekend gegee nie. Die ekonomiese bedrywighede in Suid-Afrika is te danke aan afsonderlike ontwikkeling. Daar is egter grootskalse verarming wat tans plaasvind. Die wat geld het, het dit nie op grond van prestasie nie. Die wat presteer kry nie noodwendig geld vir dit nie. Ander kry glad nie 'n kans nie om te presteer. Dit is 'n absurde situasie waar in die ekonomie hom bevind.